Այսպիսով, տարեցներն ստանում են սոցիալական ապահովություն կենսաթոշակային ֆոնդի միջոցով եւ սոցիալական աջակցություն նպաստի միջոցով: Դեռեւս 2000 թվականի սկզբին ՀՀ կառավարությունը հաստատեց եւ հավանության արժանացրեց կենսաթոշակային ապահովման եւ սոցիալական ապահովագրության համակարգերի նոր ռազմավարությունները, որոնք ենթադրում են 30 տարվա ընթացքում ստեղծել կենսաթոշակային սոցիալական ապահովագրության համակարգ: Այն արդեն ներդրվել է ՀՀ-ում եւ գործում է «կյանքի ընթացքում վճարիր եւ ստացիր» սկզբունքով: